pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีร่วมพิธีมหามงคลบำเพ็ญพระราชกุศล และเจริญพระพุทธมนต์ถวายพระพรชัยมงคล
วันศุกร์ที่ 29 มิถุนายน 2561
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
วันนี้ (29มิถุนายน 2561) เวลา 18.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วยรศ.นราพร จันทร์โอชา ภริยา และคณะรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
ในการนี้ สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้ พลเอก สุรยุทธ์ จุลานนท์ องคมนตรี เป็นผู้แทนพระองค์ โดยสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อัมพรอมฺพโร) เสด็จมาเป็นประธานฝ่ายสงฆ์และมีพระสงฆ์ จํานวน 199 รูป ร่วมเจริญพระพุทธมนต์ถวายพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
พร้อมกันนี้ ทรงพระกรุณาโปรดเกล้าโปรดกระหม่อมให้ พลอากาศเอก เกษม อยู่สุข หัวหน้าสํานักราชเลขานุการในพระองค์สมเด็จพระเจ้าอยู่หัว อัญเชิญพระชัยนวรัตน์ พระพุทธรูปสําคัญมาประดิษฐานเป็นพระประธานในพิธี เพื่อให้ประชาชนได้สักการะอันจะเป็นมงคลแก่ชีวิต ประเทศชาติและสืบสานพระราชปณิธาน "ธรรมราชินีของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9"
------------------------------------------------
รัฐบาลไทย-ข่าวทำเนียบรัฐบาล-รมช.สธ.ตั้งคณะทำงานศึกษาความเป็นไปได้ในการออกกฎหมายการจัดการอวัยวะหลังเสียชีวิต
วันพฤหัสบดีที่ 3 ตุลาคม 2562
รมช.สธ.ตั้งคณะทํางานศึกษาความเป็นไปได้ในการออกกฎหมายการจัดการอวัยวะหลังเสียชีวิต
กระทรวงสาธารณสุขตั้งคณะทํางานศึกษาความเป็นไปได้ในการเตรียมออกกฎหมายเกี่ยวกับการบริหารอวัยวะหลังเสียชีวิตคาดจะมีผู้บริจาคถึงร้อยละ 70 ช่วยชีวิตผู้ป่วยได้เพิ่มมากขึ้น
วันนี้ (3 ตุลาคม 2562) ที่กระทรวงสาธารณสุข นายแพทย์คณวัฒน์ จันทรลาวัณย์ คณะที่ปรึกษารัฐมนตรีช่วยว่าการกระทรวงสาธารณสุข ให้สัมภาษณ์ว่า การปลูกถ่ายอวัยวะ เนื้อเยื่อ และดวงตา เป็นการรักษาที่ช่วยลดอัตราการเสียชีวิต ลดความพิการ ช่วยให้ผู้ป่วยสามารถกลับมาใช้ชีวิตได้ใกล้เคียงปกติมากที่สุด แต่ยังมีปัญหาในการเข้าถึงการปลูกถ่าย ซึ่งมีผู้รอปลูกถ่ายอวัยวะและดวงตาเพิ่มขึ้นทุกปี ปัจจุบันมีผู้รอรับอวัยวะ 6,245 ราย และ ผู้รอรับดวงตา 12,964 ราย ขณะที่สามารถปลูกถ่ายอวัยวะได้ปีละ 500 – 700 ราย ปลูกถ่ายกระจกตาได้เพียงปีละ 700 - 800 ราย และผู้ป่วยรอปลูกถ่ายไตไม่ต่ําว่า 3 ปี
ดังนั้น เพื่อให้มีผู้บริจาคอวัยวะเพิ่มมากขึ้น ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ได้ให้ตั้งคณะทํางานเพื่อศึกษาการออกกฎหมายใหม่เกี่ยวกับการบริหารจัดการอวัยวะหลังเสียชีวิต ซึ่งคณะทํางานนี้ประกอบด้วยคณะรัฐมนตรี ผู้ชํานาญงานด้านกฎหมาย นักเศรษฐศาสตร์ และเจ้าหน้าที่รัฐ เพื่อศึกษาถึงแนวทางใหม่ของการบริจาคอวัยวะโดยในช่วงแรกจะใช้แนวทางให้ประชาชนต้องตัดสินใจว่าอยากจะให้อวัยวะหรือไม่ เมื่อไปทําธุรกรรมเอกสาร เช่น ต่อบัตรประชาชน ใบขับขี่ เป็นต้น และเมื่อมีความพร้อมมากขึ้นจะปรับระบบให้ทุกคนมีตัวเลือกตั้งต้นว่าเป็นผู้บริจาคอวัยวะ กรณีที่เลือกไม่อยากเป็น สามารถออกจากการเป็นผู้ให้อวัยวะได้ทุกเมื่อ
“สําหรับตัวร่างกฎหมายดังกล่าวเบื้องต้นคาดว่าจะแล้วเสร็จภายใน 6 เดือน ซึ่งหากกฎหมายผ่านและมีการนําไปใช้คาดในระยะแรกจะมีผู้บริจาคอวัยวะเพิ่มร้อยละ 30 และเมื่อปรับเป็นการเปลี่ยนตัวเลือกตั้งต้นจะมีผู้บริจาคถึงร้อยละ 70 ซึ่งจะช่วยชีวิตผู้ป่วยได้เพิ่มมากขึ้น”นายแพทย์คณวัฒน์ กล่าว
*************************************** 3 ตุลาคม 2562
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 27 กันยายน 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 27 กันยายน 2559
วันนี้ (27 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุน DEPA ออกมาตรการลดหย่อนภาษีสำหรับผู้ประกอบการด้านซอฟต์แวร์ ระดับ SME ของไทย สร้างความได้เปรียบในการแข่งขันเวทีโลก
วันพุธที่ 27 ธันวาคม 2560
กระทรวงดิจิทัลฯ หนุน DEPA ออกมาตรการลดหย่อนภาษีสําหรับผู้ประกอบการด้านซอฟต์แวร์ ระดับ SME ของไทย สร้างความได้เปรียบในการแข่งขันเวทีโลก
กระทรวงดิจิทัลฯ
กระทรวงดิจิทัลฯ สนับสนุนสํานักงานส่งเสริมเศรษฐกิจดิจิทัล (DEPA) ช่วยเหลือผู้ประกอบการด้านซอฟต์แวร์ระดับ SME ของไทย ด้วยมาตรการลดหย่อนภาษีเงินได้ ลดข้อจํากัดในการแข่งขัน หวังผลักดันผู้ประกอบการและผู้ให้บริการด้านซอฟต์แวร์ในประเทศสู่เวทีระดับโลก
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ในการเดินหน้าพัฒนาเศรษฐกิจและสังคมของประเทศ ตามนโยบายเศรษฐกิจดิจิทัลของรัฐบาล หรือ Digital Economy การส่งเสริมและวางรากฐานถือเป็นเรื่องสําคัญที่จะทําให้ทุกภาคเศรษฐกิจก้าวหน้าได้ทันต่อการเปลี่ยนแปลงของโลก และสามารถแข่งขันในโลกสมัยใหม่ได้ ซึ่งการส่งเสริมให้ผู้ประกอบการ SMEs สามารถนําเทคโนโลยีไปใช้ในทุกกระบวนการธุรกิจเพื่อพัฒนาขีดความสามารถในการแข่งขัน และทําให้สามารถแข่งขันกับคู่แข่งในตลาด AEC และตลาดโลกได้ ซึ่งในอดีตมีเพียงองค์กรธุรกิจขนาดใหญ่เท่านั้น ที่สามารถเพิ่มขีดความสามารถในการแข่งขันด้วยการลงทุนระบบซอฟต์แวร์จากต่างประเทศ แต่ปัจจุบันความเหลื่อมล้ําดังกล่าวได้ถูกทดแทนด้วยผู้ประกอบการซอฟต์แวร์ภายในประเทศที่มีศักยภาพ ซึ่งสํานักงานส่งเสริมเศรษฐกิจดิจิทัล (DEPA) หน่วยงานในสังกัดกระทรวงดิจิทัลฯ ได้สนับสนุนและพัฒนาศักยภาพผู้ประกอบการในอุตสาหกรรมซอฟต์แวร์ไทยอย่างต่อเนื่องจนสามารถเกิดกลุ่มนักพัฒนาที่มีศักยภาพในการสร้างซอฟต์แวร์เพื่อรองรับความต้องการของตลาดธุรกิจเพิ่มขึ้นอย่างต่อเนื่อง
ล่าสุดสํานักงานส่งเสริมเศรษฐกิจดิจิทัล ได้ออกมาตรการสนับสนุนผู้ประกอบการด้านซอฟแวร์ไทย เพื่อสร้างความได้เปรียบในการแข่งขันในระดับสากล โดยประกาศมาตรการลดหย่อนภาษีเงินได้ 100% สําหรับผู้ประกอบการ SME เมื่อซื้อหรือใช้บริการโปรแกรมคอมพิวเตอร์จากนักพัฒนาหรือผู้ประกอบการซอฟต์แวร์ของประเทศไทยที่ขึ้นทะเบียนกับ DEPA ซึ่งภาษีที่หักต้องอยู่ในหลักเกณฑ์เงื่อนไขที่กรมสรรพากรกําหนดในวงเงินไม่เกิน 100,000 บาท เพิ่มเติมถึงคําว่าลดภาษี 200% ว่า หัก 100% เป็นค่าใช้จ่าย และหักค่าเสื่อมได้อีก 3 ปี รวมเป็น 200%
สําหรับเงื่อนไขของผู้ประกอบการหรือ SME มีดังนี้ 1) ต้องเลือกใช้บริการโปรแกรมคอมพิวเตอร์จากนักพัฒนาหรือผู้ประกอบการซอฟต์แวร์ที่ขึ้นทะเบียนกับ DEPA หรือมีรายชื่ออยู่กับ DEPA เท่านั้น 2) ผู้ประกอบการต้องจดทะเบียนเป็นนิติบุคคล และมีสํานักงานตั้งอยู่ในประเทศไทย มีหุ้นเป็นทุนตั้งแต่ 51% ของนิติบุคคลนั้น และถือหุ้นโดยบุคคลที่มีสัญชาติไทย
ทั้งนี้ ในด้านเงื่อนไขผู้ให้บริการซอฟต์แวร์ที่อยากขึ้นทะเบียนมีชื่อใน DEPA ต้องมีคุณสมบัติดังนี้ 1) เป็นผู้ทําธุรกิจด้านพัฒนาโปรแกรมซอฟต์แวร์ที่อยู่ในประเทศไทยเท่านั้น ไม่ใช่ตัวแทนขายจดทะเบียนภาษีมูลค่าเพิ่ม 2) ได้รับการรับรองมาตรฐานกระบวนการผลิตหรือพัฒนาบริการซอฟต์แวร์ เช่น ISO/IEC 29110 หรือ CMMI หรือมาตรฐานอื่นตามที่สํานักงานฯ กําหนดการลดภาษีดังกล่าว เป็นนโยบายส่งเสริมให้ SME และผู้ประกอบการ มีการนําเทคโนโลยีมาประยุกต์ใช้ในองค์กรเพื่อยกระดับมาตรฐานและก้าวทันการขับเคลื่อนเศรษฐกิจดิจิทัล ยุคไทยแลนด์ 4.0 อีกทั้งยังเป็นการส่งเสริมผู้ผลิตและผู้ให้บริการซอฟต์แวร์ของคนไทย เกิดการกระตุ้นให้ผลิตซอฟต์แวร์รวมถึงเทคโนโลยีใหม่ ๆ เพื่อตอบสนองความต้องการธุรกิจในไทย
*************************
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลมีเจตนาดูแลผู้บริโภคเป็นหลัก และพยายามแก้ปัญหาสารเคมีมาโดยตลอด
วันอังคารที่ 28 สิงหาคม 2561
นายกรัฐมนตรียืนยันรัฐบาลมีเจตนาดูแลผู้บริโภคเป็นหลัก และพยายามแก้ปัญหาสารเคมีมาโดยตลอด
นายกรัฐมนตรียืนยันรัฐบาลมีเจตนาดูแลผู้บริโภคเป็นหลัก และพยายามแก้ปัญหาสารเคมีมาโดยตลอด
วันนี้ (28 สิงหาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการพิจารณายกเลิกการนําเข้าและใช้สารเคมี พาราควอต คลอร์ไพริฟอส และไกโฟเซตว่า เรื่องสารเคมีทางการเกษตรรัฐบาลพยายามแก้ปัญหามาโดยตลอดถ้าเรามองมุมเดียวก็ใช่ แต่รัฐบาลนี้เจตนามุ่งมั่นจะดูแลผู้บริโภคอยู่แล้ว โดยเฉพาะอย่างยิ่งจะเห็นได้จากที่รัฐบาลเร่งรัดการดําเนินการเรื่องเกษตรอินทรีย์ แต่บางพื้นที่ยังทําไม่ได้เพราะมีการใช้สารเคมีต่าง ๆ มาตลอด แต่ก็เริ่มลดลงการใช้ลงไปเป็นสินค้าปลอดภัยหรือจีเอ็มพีก่อนจะไปเป็นสินค้าอินทรีย์ บางพื้นที่ทําเกษตรอินทรีย์ได้อยู่แล้วหลายสิบปีมาแล้วก็ทําไปตรงไหนที่ใช้ยาเคมีเยอะแยะไปหมดก็ต้องไปสู่จีไอพี ต้องพิจารณาแยกแยะให้ออกว่าจะทําอย่างไร
นายกรัฐมนตรีกล่าวต่อไปว่า การปรับลดการใช้สารเคมีนั้นไม่ยากหรอก วันนี้ต้องไปพิจารณาทบทวนทั้งหมดโดยตั้งคณะกรรมการขึ้นมาดูแลเรื่องนี้แล้ว ดังนั้น รัฐบาลในฐานะที่อยู่ตรงกลางต้องมีการดําเนินการ 2 ทางคือจําเป็นต้องคุ้มครองผู้บริโภคดําเนินการทั้งจีไอพี - อินทรีย์ และต่อไปก็ต้องมาดูว่าภาคการเกษตรต้องการอะไร ถ้าร้องเรียนว่าไม่มีแรงงานขาดแรงงานด้านการเกษตรมีปัญหาเรื่องการกําจัดวัชพืช รัฐบาลก็ต้องไปหาอะไรที่มาชดเชยทดแทนการกําจัดวัชพืชซึ่งกําลังให้มีการทดลองที่เห็นก็มีทั้งที่คนไทยผลิตออกมาแล้วใช้ได้จริงหรือเปล่า ต้องมองทั้ง 2 อย่าง แต่ท้ายที่สุดเจตนารมณ์ของรัฐบาลต้องคุ้มครองผู้บริโภคให้ได้มากที่สุด ดังนั้นทุกอย่างต้องมีวิธีการแก้ปัญหาต่าง ๆ ให้เกิดความชัดเจนให้ได้โดยเร็วที่สุด
------------------------------------------------
รัฐบาลไทย-ข่าวทำเนียบรัฐบาล-ทูตด้านสิ่งแวดล้อมแห่งเครือรัฐออสเตรเลียขอเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
วันพฤหัสบดีที่ 16 สิงหาคม 2561
ทูตด้านสิ่งแวดล้อมแห่งเครือรัฐออสเตรเลียขอเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
ทูตด้านสิ่งแวดล้อมแห่งเครือรัฐออสเตรเลียขอเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
ทูตด้านสิ่งแวดล้อมแห่งเครือรัฐออสเตรเลียขอเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
วันนี้ (9 สิงหาคม ๒๕๖๑) เวลา 10.00 น. ณ ห้องรับรองชั้น 20 อาคารกระทรวงทรัพยากรธรรมชาติและสิ่งแวดล้อม Mr. Patrick Suckling ทูตด้านสิ่งแวดล้อมแห่งเครือรัฐออสเตรเลียเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม ในโอกาสเดินทางเยือนประเทศไทยเพื่อหารือความร่วมมือด้านการเปลี่ยนแปลงสภาพภูมิอากาศ และแนวทางความร่วมมือด้านทรัพยากรธรรมชาติและสิ่งแวดล้อมระหว่างเครือรัฐออสเตรเลียและประเทศไทย
รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวขอบคุณเครือรัฐออสเตรเลียที่ให้การสนับสนุนภารกิจให้ความร่วมมือในปฏิบัติการช่วยเหลือ ๑๓ ชีวิตติดถ้ําหลวง (หมูป่าอะคาเดมี) จังหวัดเชียงราย ระหว่างวันที่ ๒๓ มิถุนายน – ๑๐ กรกฎาคม ๒๕๖๑ และได้กล่าวถึงการดําเนินงานด้านทรัพยากรธรรมชาติและสิ่งแวดล้อมของไทยทั้งในเรื่องของการเปลี่ยนแปลงสภาพภูมิอากาศ ขยะทะเล การเพิ่มพื้นที่ป่า และการจัดทําข้อมูลด้านทรัพยากรแร่เพื่อการนํามาใช้ประโยชน์อย่างเหมาะสมและยั่งยืนซึ่งทูตด้านสิ่งแวดล้อมแห่งเครือรัฐออสเตรเลียได้กล่าวถึงความร่วมมือระหว่างสองประเทศที่มีมาอย่างใกล้ชิดและยาวนาน พร้อมทั้งกล่าวชื่นชมการทํางานด้านการเปลี่ยนแปลงสภาพภูมิอากาศและความพยายามในการอนุรักษ์ทรัพยากรธรรมชาติและสิ่งแวดล้อมของไทยทั้งในประเทศและในเวทีนานาชาติ ทั้งนี้ เครือรัฐออสเตรเลียมีความสนใจอย่างยิ่งที่จะมีความร่วมมือด้านการเปลี่ยนแปลงสภาพภูมิอากาศทั้งในระดับชาติ ระดับภูมิภาคโดยเฉพาะอาเซียน และเอเชียแปซิฟิก และระดับโลก และยินดีที่จะแลกเปลี่ยนความรู้ด้านการทําเหมืองแร่ ซึ่งเครือรัฐออสเตรเลียมีความก้าวหน้าด้านเทคโนโลยีและการบริหารจัดการ ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมมีความยินดีที่จะส่งเสริมความร่วมมือด้านการเปลี่ยนแปลงภูมิอากาศระหว่างเครือรัฐออสเตรเลียและอาเซียน ในโอกาสที่ประเทศไทยจะเป็นประธานอาเซียนในปี พ.ศ. ๒๕๖๒ รวมทั้งการดําเนินความร่วมมือในระดับทวิภาคีด้านการจัดการทรัพยากรธรรมชาติและสิ่งแวดล้อมระหว่างไทยและเครือรัฐออสเตรเลีย
รัฐบาลไทย-ข่าวทำเนียบรัฐบาล-พล.อ.สุรเชษฐ์  ชัยวงศ์ หน.ผู้แทนพิเศษของรัฐบาล/รมช.ศธ. เดินทางราชการ พบปะเยี่ยมเยือนติดตามการศึกษาของ นักศึกษาไทยในประเทศโมร็อกโก
วันศุกร์ที่ 13 กรกฎาคม 2561
พล.อ.สุรเชษฐ์  ชัยวงศ์ หน.ผู้แทนพิเศษของรัฐบาล/รมช.ศธ. เดินทางราชการ พบปะเยี่ยมเยือนติดตามการศึกษาของ นักศึกษาไทยในประเทศโมร็อกโก
เมื่อ 11 ก.ค.61 เวลา 1845 หน.ผทพ./รมช.ศธ. พร้อม ด้วย ปลัด ศธ. และคณะเดินทางไปพบนักศึกษาไทยที่กําลังศึกษาในโมร็อกโก ณ ทําเนียบเอกอัครราชทูต ณ กรุงราบัต
เมื่อ 11 ก.ค.61 เวลา 1845 หน.ผทพ./รมช.ศธ. พร้อม ด้วย ปลัด ศธ. และคณะเดินทางไปพบนักศึกษาไทยที่กําลังศึกษาในโมร็อกโก ณ ทําเนียบเอกอัครราชทูต ณ กรุงราบัตได้พบปะพูดคุย กับนักศึกษา สอบถามความเป็นอยู่ การใช้ชีวิต และการศึกษา พร้อมร่วมรับประทานอาหารเย็นกับนักศึกษา
ปัจจุบัน ประเทศโมร็อกโก มีนักศึกษาไทยมุสลิมศึกษาอยู่ในสถาบันการศึกษาระดับอุดมศึกษาเป็นนักศึกษาไทยมุสลิม จากจังหวัดชายแดนภาคใต้ 10 คน จาก จ.ปัตตานี 4 คน จ.ยะลา 6 คน ซึ่งศึกษาด้านสาขาอักษรศาสตร์ และมนุษย์ศาสตร์
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับนายกรัฐมนตรีนิวซีแลนด์ พร้อมทำงานร่วมกันอย่างใกล้ชิด เพื่อส่งเสริมความเป็นหุ้นส่วนและประโยชน์ร่วมกัน โดยเฉพาะด้านการค้าการลงทุนที่ยังมีศักยภาพอีกมาก
วันพุธที่ 14 พฤศจิกายน 2561
นายกรัฐมนตรีหารือทวิภาคีกับนายกรัฐมนตรีนิวซีแลนด์ พร้อมทํางานร่วมกันอย่างใกล้ชิด เพื่อส่งเสริมความเป็นหุ้นส่วนและประโยชน์ร่วมกัน โดยเฉพาะด้านการค้าการลงทุนที่ยังมีศักยภาพอีกมาก
นายกรัฐมนตรีหารือทวิภาคีกับนายกรัฐมนตรีนิวซีแลนด์ พร้อมทํางานร่วมกันอย่างใกล้ชิด เพื่อส่งเสริมความเป็นหุ้นส่วนและประโยชน์ร่วมกัน โดยเฉพาะด้านการค้าการลงทุนที่ยังมีศักยภาพอีกมาก
วันนี้ (14 พ.ย. 2561) เวลา 12.00 น. พลเอก ประยุทธ์ จันทร์โอชา นายกรัฐมนตรี พบหารือทวิภาคีกับนางจาซินดา อาร์เดิร์น นายกรัฐมนตรีนิวซีแลนด์ ระหว่างการเข้าร่วมการประชุมสุดยอดอาเซียน ครั้งที่ 33 และการประชุมสุดยอดที่เกี่ยวข้อง ณ ห้องหารือทวิภาคี ศูนย์การประชุมและนิทรรศการซันเทค สาธารณรัฐสิงคโปร์
ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีและนายกรัฐมนตรีนิวซีแลนด์ต่างยินดีที่ได้พบปะหารือกันในครั้งนี้ ซึ่งนับเป็นครั้งแรกของการหารือทวิภาคีระหว่างสองผู้นํา ไทยและนิวซีแลนด์มีความสัมพันธ์ทางการทูตระหว่างกันมา 62 ปี และเป็นหุ้นส่วนร่วมกันภายใต้กรอบความร่วมมืออาเซียนกว่า 40 ปี จึงมีความร่วมมือที่ครอบคลุมที่หลากหลาย ทั้งสองฝ่ายประสงค์ให้มีการปฏิสัมพันธ์ระดับสูงระหว่างกันอย่างต่อเนื่อง และพร้อมทํางานร่วมมือกันอย่างใกล้ชิดเพื่อส่งเสริมความเป็นหุ้นส่วนและประโยชน์ร่วมกันของประชาชนทั้งสองประเทศ ในโอกาสนี้ นายกรัฐมนตรีได้ย้ําคําเชิญนายกรัฐมนตรีนิวซีแลนด์เยือนไทยอย่างเป็นทางการในปีหน้า
ความร่วมมือด้านเศรษฐกิจ ทั้งสองฝ่ายยินดีที่การค้าระหว่างไทยและนิวซีแลนด์มีมูลค่าเพิ่มขึ้นอย่างต่อเนื่องกว่าสามเท่า หลังจากที่ความตกลงความเป็นหุ้นส่วนทางเศรษฐกิจที่ใกล้ชิดยิ่งขึ้นมีผลบังคับใช้เมื่อปี 2548 โดยเมื่อปีที่ผ่านมา มูลค่าทางการค้าระหว่างทั้งสองฝ่ายเพิ่มขึ้น 2,300 ล้านดอลลาร์สหรัฐ อย่างไรก็ตาม ไทยและนิวซีแลนด์ยังมีศักยภาพทางด้านการค้าและการลงทุนอีกหลากหลายด้าน ซึ่งผู้นําทั้งสองฝ่ายพร้อมผลักดันความร่วมมือด้านเศรษฐกิจ และส่งเสริมการค้าทวิภาคีให้มีมูลค่าและสมดุลมากยิ่งขึ้น
ความร่วมมือด้านการศึกษาและการท่องเที่ยว นายกรัฐมนตรีและนายกรัฐมนตรีนิวซีแลนด์เห็นพ้องกันว่า การศึกษานับเป็นสิ่งสําคัญในการสร้างความเข้าใจอันดีระหว่างเยาวชนของทั้งสองประเทศ ไทยและนิวซีแลนด์พร้อมสนับสนุนความร่วมมือและแลกเปลี่ยนประสบการณ์ด้านการศึกษาระหว่างกัน โอกาสนี้ นายกรัฐมนตรีกล่าวชื่นชมคุณภาพการศึกษาของนิวซีแลนด์ที่มีคุณภาพ สามารถดึงดูดนักเรียนและนักศึกษาจากทั่วโลกอย่างต่อเนื่อง ปัจจุบันมีนักเรียนและนักศึกษาไทยกว่า 3,600 คน ศึกษาในนิวซีแลนด์ จึงขอให้รัฐบาลนิวซีแลนด์ช่วยดูแลนักศึกษาไทยด้วย ซึ่งนายกรัฐมนตรีนิวซีแลนด์ยินดีเป็นอย่างยิ่งที่เยาวชนไทยสนใจศึกษาในนิวซีแลนด์และย้ําว่าจะดูแลคนไทยในนิวซีแลนด์เป็นอย่างดี
ความร่วมมือในกรอบอาเซียน นายกรัฐมนตรีนิวซีแลนด์พร้อมสนับสนุนบทบาทของไทยในฐานะประธานอาเซียนปี 2562 และสานต่อความร่วมมือต่างๆ กับอาเซียน โดยให้ความสนใจประเด็นระดับโลกต่าง ๆ อาทิ การเปลี่ยนแปลงสภาพภูมิอากาศ และความท้าทายข้ามพรมแดนต่าง ๆ เป็นต้น
รัฐบาลไทย-ข่าวทำเนียบรัฐบาล-​รพ.สต.บ้านยายดาพัฒนาระบบความปลอดภัย นวัตกรรมสายด่วนช่วยชีวิตผู้ป่วย
วันจันทร์ที่ 5 กุมภาพันธ์ 2561
​รพ.สต.บ้านยายดาพัฒนาระบบความปลอดภัย นวัตกรรมสายด่วนช่วยชีวิตผู้ป่วย
โรงพยาบาลส่งเสริมสุขภาพตําบลบ้านยายดา แบบอย่างวางระบบความปลอดภัยการบริการ   พัฒนานวัตกรรมสายด่วนช่วยชีวิต ใช้รับแจ้งเหตุเจ็บป่วยฉุกเฉิน โทรขอความช่วยเหลือโทรออกเพียงปุ่มเดียว พร้อมขยายผลไปยังรพ.สต.อื่น
โรงพยาบาลส่งเสริมสุขภาพตําบลบ้านยายดา แบบอย่างวางระบบความปลอดภัยการบริการ พัฒนานวัตกรรมสายด่วนช่วยชีวิต ใช้รับแจ้งเหตุเจ็บป่วยฉุกเฉิน โทรขอความช่วยเหลือโทรออกเพียงปุ่มเดียว พร้อมขยายผลไปยังรพ.สต.อื่น
วันนี้ (5 กุมภาพันธ์ 2561)ที่โรงพยาบาลส่งเสริมสุขภาพตําบล(รพ.สต.)บ้านยายดา อ.เมืองระยอง     จ.ระยอง ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังตรวจเยี่ยมการบริการการแพทย์ของ รพ.สต.บ้านยายดา ว่า โรงพยาบาลส่งเสริมสุขภาพตําบล หรือ รพ สต เป็นสถานบริการระดับพื้นฐานหรือปฐมภูมิ ที่ใกล้ชิดกับประชาชน เปิดให้บริการประชาชนทั้งในเวลาและนอกเวลาราชการ บางแห่งมีสถานที่ตั้งห่างจากชุมชน กระทรวงสาธารณสุขมีความห่วงใยเจ้าหน้าที่ที่ปฏิบัติงานในพื้นที่ จึงมีมาตรการให้ผู้บริหารแต่ละพื้นที่จัดการดูแลด้านความปลอดภัยของเจ้าหน้าที่โดยเฉพาะ รพ.สต.เพื่อป้องกันการเกิดเหตุไม่พึงประสงค์ต่อเจ้าหน้าที่ผู้ปฏิบัติงาน ประชาชนผู้มารับบริการ รวมทั้งทรัพย์สินของทางราชการ โดยให้ผู้บริหารในพื้นที่ ประกอบด้วยนายแพทย์สาธารณสุขจังหวัด ผู้อํานวยการโรงพยาบาล สาธารณสุขอําเภอ ทบทวนมาตรการที่มีอยู่ ปรับให้สอดคล้องตามบริบทของแต่ละพื้นที่ เพื่อสร้างขวัญและกําลังใจเจ้าหน้าที่
สําหรับ รพ.สต.บ้านยายดา นับเป็นตัวอย่างในการวางระบบดูแลความปลอดภัยแก่เจ้าหน้าที่และผู้รับบริการ โดยร่วมมือกับหน่วยงานและคนในชุมชน ให้บริการทั้งในเวลาราชการ และนอกเวลาราชการ รับผิดชอบดูแลประชาชนในเขตเทศบาลเมืองระยอง จํานวน 7 หมู่บ้าน ประชากรทั้งสิ้น 6,912 คน โดยกําหนดพื้นที่รักษาความปลอดภัย ป้องกันผู้ที่ไม่มีส่วนเกี่ยวข้องเข้าพื้นที่ จัดหาเครื่องกีดขวาง จัดให้มีแสงสว่างอย่างพอเพียง มีระบบสัญญาณเตือนภัย 5 จุด เชื่อมต่อระหว่าง รพ.สต.กับ บ้านผู้ช่วยผู้ใหญ่บ้าน และป้อมยามตะพงที่อยู่ใกล้ รพ.สต. มีกล้องวงจรปิด รวมถึงมีจิตอาสา อพปร. อยู่เป็นเพื่อนเจ้าหน้าที่ในช่วงวันเสาร์และอาทิตย์ มีการตั้งตู้เช็คเหตุการณ์จากสถานีตํารวจในพื้นที่
รพ.สต.บ้านยายดา ยังมีนวัตกรรมสายด่วนช่วยชีวิต เครือข่ายสุขภาพองค์การบริหารส่วนตําบลตะพง เป็นการให้บริการการแพทย์ฉุกเฉิน นําโดยระบบ TOT Health Call center มาใช้ในการแจ้งเหตุ ซึ่งระบบนี้สามารถแสดงข้อมูลผู้ที่เรียกเข้า เช่น ข้อมูลส่วนตัว ข้อมูลสุขภาพ แผนที่บ้าน เป็นต้น เพื่อเป็นข้อมูลเบื้องต้นสําหรับเข้าไปดูแลช่วยเหลือผู้ป่วยได้อย่างรวดเร็วและครอบคลุม ซึ่งบริการนี้ผู้สูงอายุสามารถโทรขอความช่วยเหลือด้วยการกดปุ่มโทรเพียงปุ่มเดียว ซึ่งหน่วยกู้ชีพฉุกฉินจะเดินทางไปถึงที่เกิดเหตุภายใน 8 นาที ทั้งนี้นวัตกรรมดังกล่าวจะเร่งขยายผลไปยัง รพ.สต.ต่างๆในพื้นที่จังหวัดระยองต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ รวมใจจัดกิจกรรมจิตอาสา “วันแม่แห่งชาติ 12 สิงหาคม 2563 รักเอยรักลูก”
วันจันทร์ที่ 10 สิงหาคม 2563
กระทรวงเกษตรฯ รวมใจจัดกิจกรรมจิตอาสา “วันแม่แห่งชาติ 12 สิงหาคม 2563 รักเอยรักลูก”
กระทรวงเกษตรฯ รวมใจจัดกิจกรรมจิตอาสา “วันแม่แห่งชาติ 12 สิงหาคม 2563 รักเอยรักลูก” เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563 ระหว่างวันที่ 12 - 14 สิงหาคม 2563 ณ
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยว่า เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563 รัฐบาลได้เชิญชวนหน่วยงานภาครัฐ ภาคเอกชน และประชาชนร่วมกิจกรรมเฉลิมพระเกียรติฯ เพื่อแสดงความจงรักภักดีและสํานึกในพระมหากรุณาธิคุณที่ได้ทรงปฏิบัติพระราชกรณียกิจนานัปการเพื่อประโยชน์สุขแห่งอาณาราษฎร โดยกิจกรรมจิตอาสา “วันแม่แห่งชาติ 12 สิงหาคม 2563 รักเอยรักลูก” จะจัดขึ้นระหว่างวันที่ 12 – 14 สิงหาคม 2563 ตั้งแต่เวลา 10.00 - 18.00 น. ณ ท้องสนามหลวง ซึ่งเป็นส่วนหนึ่งของกิจกรรมสําคัญในปีนี้
โดยกําหนดรูปแบบการจัดกิจกรรมออกเป็น 3 แนวทาง ได้แก่ 1. การช่วยเหลือและบรรเทาความเดือดร้อนให้แก่ประชาชน โดยเฉพาะกลุ่มเด็ก สตรี ผู้สูงอายุ และกลุ่มเปราะบาง 2. การจัดนิทรรศการเผยแพร่องค์ความรู้ที่เกี่ยวกับโครงการในพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และ 3. การจัดอาหารและเครื่องดื่มให้บริหารประชาชน โดยใบปีนี้กระทรวงเกษตรและสหกรณ์ ได้ร่วมจัดนิทรรศการเผยแพร่องค์ความรู้ที่เกี่ยวกับโครงการตามพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งประชาชนสามารถนําองค์ความรู้ไปต่อยอดเพื่อประกอบอาชีพได้ ประกอบด้วย นิทรรศการเกี่ยวกับข้าวไทย กล่าวถึงประวัติความสําคัญของข้าวไทย การจัดแสดงข้าวสายพันธุ์ต่าง ๆ ในประเทศไทย โครงการฟาร์มตัวอย่างในพระราชดําริ เป็นต้น และนิทรรศการเกี่ยวกับผ้าไหมไทย โครงการสร้างทายาทหม่อนไหม โครงการ “ตรานกยูงพระราชทาน” (เครื่องหมายรับรองผลิตภัณฑ์ผ้าไหมไทย) การให้ความรู้เกี่ยวกับการเลี้ยงไหม และการสาธิตทอผ้าไหมไทย เป็นต้น
สําหรับกิจกรรมที่น่าสนใจภายในงาน ประกอบด้วย นิทรรศการเผยแพร่องค์ความรู้เกี่ยวกับโครงการตามพระราชดําริของสมเด็จพระนางเจ้าสิริกิติ์ฯ การสาธิต-การฝึกอาชีพให้กับประชาชนที่เข้าร่วมงานโดยไม่เสียค่าใช้จ่าย
การให้คําปรึกษาแนะนําเกี่ยวกับปัญหาในการดํารงชีพ ปัญหาครอบครัว ปัญหาสตรี ตลอดจนการบริการจัดหางาน รวมทั้งมีอาหารและเครื่องดื่มให้บริการฟรีตลอดงาน โดยจัดบริการอาหารและเครื่องดื่มแบ่งเป็น 2 รอบ ได้แก่เวลา 10.00 -12.00 น. และ 15.00 - 18.00 น. ทั้งนี้ เพื่อเป็นการช่วยเหลือและแบ่งปันความสุขให้กับประชาชนที่ได้รับผลกระทบทางด้านเศรษฐกิจและสังคมในช่วงสถานการณ์โควิด-19 และสร้างความเข้มแข็งที่จะดํารงชีวิตในแบบชีวิตวิถีใหม่ด้วย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ยอดจองบ้านถูกทั่วไทย ได้รับความนิยมอย่างล้นหลาม
วันพฤหัสบดีที่ 5 มีนาคม 2563
ยอดจองบ้านถูกทั่วไทย ได้รับความนิยมอย่างล้นหลาม
วันพฤหัสบดีที่ 5 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการขับเคลื่อนงานพัฒนาคุณภาพชีวิตด้านที่อยู่อาศัยของประชาชน เพื่อให้ผู้มีรายได้น้อยมีโอกาสและทางเลือกในการเข้าถึงที่อยู่อาศัย ช่วยลดรายจ่ายภาคครัวเรือนจากการเช่าบ้านราคาสูง ผ่านโครงการ บ้านถูกทั่วไทย ที่มีราคาเช่าเริ่มต้น 999 บาท/เดือน สัญญาเช่า 1 ปี จํานวน 10,000 หน่วยทั่วประเทศ เปิดให้จองสิทธิตั้งแต่วันที่ 9 ม.ค. - 30 มิ.ย. 63 ซึ่งที่ผ่านมาได้รับการตอบรับจากประชาชนอย่างมาก มียอดจองกว่า 17,000 หน่วย และจะให้สิทธิผู้ลงทะเบียนทําสัญญาตามลําดับก่อน – หลัง สําหรับโครงการที่ได้รับความนิยมสูงสุด 3 อันดับแรก คือ โครงการบ้านพระราม 4 โครงการเคหะชุมชนออเงิน และโครงการบ้านเอื้ออาทรภูเก็ต ผู้สนใจสอบถามข้อมูลเพิ่มเติมได้ที่ การเคหะแห่งชาติ โทร. 1615
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผยนายกรัฐมนตรีย้ำเจ้าหน้าที่รัฐอย่าเข้าไปเกี่ยวข้องวงจรทวงหนี้นอกระบบ พร้อมเชิญชวนประชาชนผู้มีรายได้น้อยลงทะเบียนฯ ครั้งใหม่เมษายนนี้ เพื่อรับสิทธิประโยชน์ที่รัฐบ
วันอังคารที่ 7 มีนาคม 2560
ผู้ช่วยโฆษกรัฐบาลเผยนายกรัฐมนตรีย้ําเจ้าหน้าที่รัฐอย่าเข้าไปเกี่ยวข้องวงจรทวงหนี้นอกระบบ พร้อมเชิญชวนประชาชนผู้มีรายได้น้อยลงทะเบียนฯ ครั้งใหม่เมษายนนี้ เพื่อรับสิทธิประโยชน์ที่รัฐบ
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี เผยนายกรัฐมนตรีย้ําเจ้าหน้าที่รัฐอย่าเข้าไปเกี่ยวข้องวงจรทวงหนี้นอกระบบ พร้อมเชิญชวนประชาชนผู้มีรายได้น้อยลงทะเบียนฯ ครั้งใหม่เมษายนนี้ เพื่อรับสิทธิประโยชน์ที่รัฐบาลจัดให้
วันนี้ ( 7 มี.ค. 60) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีปรารภต่อที่ประชุมเกี่ยวกับการเปิดงานการแก้ไขปัญหาหนี้นอกระบบอย่างบูรณาการและยั่งยืนเพื่อแสดงเจตนารมณ์ของภาครัฐและหน่วยงานภาคีที่เกี่ยวข้องในการร่วมกัน “ขจัดหนี้นอกระบบในประเทศไทยให้เป็นศูนย์” เมื่อวันที่ 1 มีนาคม 2560 โดยได้กําชับรัฐมนตรีและผู้ที่เกี่ยวข้องให้เข้มงวดกวดขันดูแลในเรื่องของเจ้าหนี้และลูกหนี้นอกระบบ ไม่ให้ลูกหนี้ก่อหนี้เพิ่มอีก ซึ่งรัฐบาลได้มีการให้ความช่วยเหลือลูกหนี้ โดยธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ได้มีการจัดตั้งหน่วยธุรกิจให้คําปรึกษาเรื่องการแก้ไขปัญหาหนี้นอกระบบและจัดให้มีสินเชื่อแบบใหม่เพื่อทดแทนหนี้นอกระบบในอัตราดอกเบี้ยที่เป็นธรรม รวมทั้งจะมีการออกพระราชบัญญัติ ต่าง ๆ เพื่อบริหารจัดการและแก้ไขปัญหาหนี้นอกระบบเป็นไปอย่างครบวงจร
ขณะเดียวกัน นายกรัฐมนตรี ได้ขอให้ฝ่ายความมั่นคงดําเนินการจับกุมเจ้าหนี้นอกระบบที่ผิดกฎหมายและปล่อยกู้เกินอัตราอย่างจริงจัง รวมทั้งเน้นย้ําเจ้าหน้าที่ฝ่ายความมั่นคงและเจ้าหน้าที่ของรัฐไม่ให้เข้าไปมีส่วนเกี่ยวข้องในวงจรของขบวนการข่มขู่การทวงหนี้
พร้อมฝากให้ทุกภาคส่วนช่วยกันประชาสัมพันธ์โครงการลงทะเบียนเพื่อสวัสดิการแห่งรัฐ ซึ่งจะมีการลงทะเบียนครั้งใหม่ประมาณเดือนเมษายน 2560 เพื่อเชิญชวนประชาชนผู้มีรายได้น้อยมาลงทะเบียนให้ทั่วถึงให้สามารถได้รับสิทธิประโยชน์ต่าง ๆ ตามที่รัฐบาลจัดให้
นอกจากนี้ นายกรัฐมนตรี ได้ให้ความสําคัญเกี่ยวกับแผนพัฒนาคุณภาพชีวิตคนพิการแห่งชาติฉบับที่ 5 ซึ่งรัฐบาลจะให้การบริการและดูแลคนพิการเป็นไปอย่างทั่วถึง โดยได้สั่งการหน่วยงานที่เกี่ยวข้องโดยเฉพาะกรุงเทพมหานคร ภายใต้การกํากับดูแลกระทรวงมหาดไทย ดําเนินการจัดสร้างลิฟท์เพื่ออํานวยความสะดวกสําหรับคนพิการในการใช้สถานที่บริการขนส่งสาธารณะต่าง ๆ เช่น ตามสถานีรถไฟฟ้าและรถไฟใต้ดิน เป็นต้น
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เยี่ยมชมกิจการยันม่าร์ประเทศญี่ปุ่น
วันเสาร์ที่ 16 พฤศจิกายน 2562
เยี่ยมชมกิจการยันม่าร์ประเทศญี่ปุ่น
เยี่ยมชมกิจการยันม่าร์ประเทศญี่ปุ่น
นายสมคิด จาตุศรีพิทักษ์ รองนายกรัฐมนตรี และนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (แถวหน้าที่ 1 จากซ้าย) พาคณะสื่อมวลชนจากประเทศไทย เข้าศึกษาดูงานและเยี่ยมชม ศูนย์สาธิตระบบเกษตรอัจฉริยะ YANMAR AGRISOLUTION CENTER ของบริษัท ยันม่าร์ ณ เมืองฮอกไกโด ประเทศญี่ปุ่น เมื่อเร็วๆ นี้